Babelscape/SREDFM huggingface dataset:
Κιμ Γιονγκ-σαμ

Ο Κιμ Γιονγκ-σαμ ("김영삼", 20 Δεκεμβρίου 1927 – 22 Νοεμβρίου 2015) ήταν ο δέκατος τρίτος πρόεδρος της Νότιας Κορέας από το 1993 ως το 1998. 
O Κιμ, στη διάρκεια της προεδρίας του, ξεκίνησε εκστρατεία κατά της διαφθοράς, ωστόσο ο γιος του συνελήφθη κατηγορούμενος για δωροδοκία και φοροδιαφυγή.
Τζακ Μπρους

O Τζακ Μπρους ("John Symon Asher "Jack" Bruce", 14 Μαΐου 1943 - 25 Οκτωβρίου 2014) ήταν Σκωτσέζος μπασίστας και συνθέτης, γνωστός ως ιδρυτικό μέλος του ροκ συγκροτήματος Cream, το 1966.
Απόστολος Αλεξανδρής

Ο Απόστολος Αλεξανδρής (1879 - 12 Απριλίου 1961) ήταν Έλληνας πολιτικός, βουλευτής Καρδίτσας, υπουργός και πρεσβευτής στη Βέρνη αλλά και συνεργάτης των Ναζί επί Κατοχής.
Nintendo DS Lite

right|250px
Το Nintendo DS Lite (ιαπωνικά: ニンテンドーDS Lite, Χέπμπορν: Nintendō Dī Esu Raito) είναι φορητή κονσόλα βιντεοπαιχνιδιών με διπλή οθόνη που αναπτύχθηκε και κατασκευάστηκε από την Nintendo και κυκλοφόρησε το 2006. Πρόκειται για ένα πιο ευέλικτο, φωτεινό και ελαφρύ ανασχεδιασμό της αρχικής κονσόλας Nintendo DS, λαμβάνοντας παράλληλα στιλιστικά στοιχεία από το Game Boy Advance SP, με σκοπό να είναι αισθητικά καλαίσθητη και να προσφύγει στο ευρύτερο εμπορικό κοινό.
Κρουσίνο Α΄ Σομμαρίπα

Ο Κρουσίνο Α΄ Σομμαρίπα ("Ιταλικά : Crusino Sommaripa", πέθανε το 1462), ήταν Ιταλός, ευγενής του Δουκάτου του Αρχιπελάγους από οικογένεια Γαλλικής καταγωγής. Ο Κρουσίνο Α΄ Σομμαρίπα ήταν Άρχοντας της Πάρου, Τριτημόριος της Εύβοιας (1426 - 1462) και Άρχοντας της Άνδρου (1440 - 1462). Ως κληρονόμος της μητέρας του ήταν κύριος της Πάρου και Τριτημόριος της Εύβοιας, αργότερα του αποδόθηκε και η Άνδρος (1440) ύστερα από εντολή της Δημοκρατίας της Βενετίας.

Ο Κρουσίνο Α΄ ήταν γιος του Γκασπάρε Σομμαρίπα και της Μαρίας Σανούδου, της κόρης της Φιορέντσα Σανούντο με τον δεύτερο σύζυγο της Νικολάου Β΄ Σπετσαμπάντα από τον Οίκο των Σανούδων ετεροθαλής αδελφή του Νικολό νταλε Κάρτσερι Δούκα του Αρχιπελάγους και Τριτημορίου της Εύβοιας.
Αδελφή του ήταν η Φιορέντζα Σομμαρίπα, σύζυγος του Ιακώβου Α΄ Κρίσπου Δούκα του Αρχιπελάγους.
Κολέσινο

Το Κολέσινο (στα Σλαβ. Колешино) είναι χωριό του δήμου Νόβο Σέλο κοντά στη Στρώμνιτσα στη νοτιοανατολική Βόρεια Μακεδονία. Βρίσκεται σε μικρή απόσταση από τα ελληνικά σύνορα στις πλαγιές της οροσειράς του Μπέλλες. Σύμφωνα με την απογραφή του 2002 έχει 845 κατοίκους.
Παραμουσίρ

Το Παραμουσίρ (ρωσικά: "Парамушир", ιαπωνικά: "幌筵島 Paramushiru-tō") είναι ένα ρωσικό νησί και ειδικότερα το δεύτερο μεγαλύτερο νησί, σε έκταση, των Κουρίλων νήσων μετά το Ιτουρούπ. Έχει έκταση 2.053 τ.χλμ. και 2.592 κατοίκους (2002). Πρωτεύουσα του νησιού είναι το Σέβερο-Κουρίλσκ με 2.536 κατοίκους.
Ιτουρούπ

Το Ιτουρούπ (ρωσικά: "Итуру́п", ιαπωνικά: "択捉島, Etorofu-tō") είναι ένα νησί και ειδικότερα το μεγαλύτερο νησί, σε έκταση, των Κουρίλων νήσων. Έχει έκταση 3.200 τ.χλμ. και 7.500 κατοίκους (2003). Πρωτεύουσα του νησιού είναι το Κουρίλσκ με 2.070 κατοίκους (2010).

Το Ιτουρούπ, μαζί με τα Κουνασίρ, Σικοτάν καθώς και τις νησίδες Χαμπομάι, διεκδικούνται από την Ιαπωνία, γεγονός που έχει οδηγήσει στην διαμάχη των Κουρίλων. Τα τέσσερα αυτά νησιά προσαρτήθηκαν από τον στρατό της τότε Σοβιετικής Ένωσης στο τέλος του δεύτερου Παγκοσμίου Πολέμου.


Ιτουρουπ
Αλφόνσο Φαδρίκ

Ο Αλφόνσο Φαδρίκ ή Αλφόνσος Φρειδερίκος της Σικελίας ή Αλφόνσος Φρειδερίκος της Αραγώνας (Ισπανικά : "Alfonso Fadrique", μεταξύ 1290 και 1294 - 1338) μέλος του Οίκου της Βαρκελώνης ήταν κόμης των Σαλώνων (1318 - 1338) και Γενικός βικάριος στο Δουκάτο των Αθηνών (1317 - 1330) και στο Δουκάτο Νέων Πατρών (1319 - 1330). Γεννημένος στην Κατάνια, ο Αλφόνσο Φαδρίκ ήταν νόθος γιος του Φρειδερίκου Β΄ της Σικελίας και της ερωμένης του Σιβίλλας Σομέλλα. Ο Ραμόν Μουντανέ στο Χρονικό του καταγράφει ότι η Καταλανική Εταιρεία εξέλεξε για αρχηγό της τον "Αλφόνσο Φαδρίκ" γιο του βασιλιά της Σικελίας (1313).
Ουρούπ

Το Ουρούπ (ρωσικά: "Уру́п", ιαπωνικά: " 得撫島") είναι ένα ρωσικό νησί και ειδικότερα το τέταρτο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ και το Κουνασίρ. Έχει έκταση 1.430 τ.χλμ. και είναι ακατοίκητο.
Βενέδικτος Αδαμαντιάδης

Ο Βενέδικτος Αδαμαντιάδης (Προύσα, 1875 - Αθήνα, 27 Οκτωβρίου 1962) ήταν Έλληνας οφθαλμίατρος, ο οποίος περιέγραψε πρώτος το σύνδρομο υποτροπιάζουσας ιριδίτιδας με υπόπυο, αφθώδεις στοματίτιδες και εξελκώσεις γεννητικών οργάνων. Το σύνδρομο Μπεχτσέτ συχνά ονομάζεται σύνδρομο Αδαμαντιάδη-Μπεχτσέτ προς τιμή του.
Κουνασίρ

Το Κουνασίρ (ρωσικά: "Кунаши́р", ιαπωνικά: "国後島, Kunashiri-tō") είναι ένα νησί και ειδικότερα το τρίτο μεγαλύτερο νησί, σε έκταση, των Κουρίλων νήσων μετά το Ιτουρούπ και το Παραμουσίρ. Έχει έκταση 1.490 τ.χλμ. και 7.800 κατοίκους (2002). Πρωτεύουσα του νησιού είναι το Γιούζνο-Κουρίλσκ με 5.832 κατοίκους (2010).

Το Κουνασίρ, μαζί με τα Ιτουρούπ, Σικοτάν καθώς και τις νησίδες Χαμπομάι, διεκδικούνται από την Ιαπωνία, γεγονός που έχει οδηγήσει στην διαμάχη των Κουρίλων. Τα τέσσερα αυτά νησιά προσαρτήθηκαν από τον στρατό της τότε Σοβιετικής Ένωσης στο τέλος του Β΄ Παγκοσμίου Πολέμου.
Τζίντζερ Μπέηκερ

Ο Τζίντζερ Μπέηκερ ("αγγλ. Peter Edward "Ginger" Baker") ήταν Άγγλος ντράμερ γνωστός για τη συμμετοχή του στο βρετανικό ροκ συγκρότημα Cream, από το 1966 ως το 1968.

Πριν από αυτόν υπήρξαν διάσημοι ντράμερ, όπως ο Ρίνγκο Σταρ των Beatles και Τόνι Μίχαν των Shadows, αλλά δεν ήταν τόσο γνωστοί για τη δεξιοτεχνία τους στα τύμπανα αλλά λόγω της δημοτικότητας των συγκροτημάτων στα οποία έπαιζαν. Ο Μπέηκερ ήταν ο πρώτος ντράμερ της ροκ μουσικής ο οποίος αναγνωρίστηκε λόγω του υψηλού επιπέδου της τεχνικής του και των δυνατοτήτων του και θεωρείται ένας από τους κορυφαίους ντράμερ όλων των εποχών.
Τιράν της Αρμενίας

Ο Τιράν της Αρμενίας ή Τιγράνης Ζ΄ της Αρμενίας, ήταν βασιλιάς των Αρσακιδών της Αρμενίας υποτελής στην Ρώμη (339 - 350). Ήταν γιος και διάδοχος του βασιλιά της Αρμενίας Χοσρόη Γ' του μικρού εγγονός του βασιλιά Τιριδάτη Γ' του μέγα. Το όνομα του Τιγράνης προέρχεται από παλιούς βασιλείς της Αρμενίας της δυναστείας των Αρταξιδών. Ήταν ένας μετριοπαθής χριστιανός βασιλιάς που υποτιμήθηκε έντονα από τους επισκόπους και τη χριστιανική αριστοκρατία της χώρας του. Αναγκάστηκε να συγκρουστεί πολλές φορές μαζί τους ιδιαίτερα με την ισχυρή οικογένεια των Μαμικονιανών, δολοφονήθηκε υπό τις διαταγές του ο επίσκοπος Ουσίκ επειδή έφτασε στο σημείο να απαγορεύσει ακόμα και την είσοδο του βασιλιά στην εκκλησία της Σοφίνης (347). Ο Τιράν στη συνέχεια προέβη σε πολλές πράξεις βαρβαρότητας απέναντι σε φεουδαρχικές οικογένειες που τον κατηγορούσαν για υποτέλεια απέναντι στον Πέρση βασιλιά Σαπώρ Β. Ο Σαπώρ κήρυξε σκληρό πόλεμο απέναντι στην Ρώμη και τους συμμάχους του εκτελώντας τους χριστιανούς που ζούσαν στην χώρα του, κυρίευε πολλές περιοχές φέροντας σοβαρά πλήγματα στο γόητρο της Ρώμης στην Ανατολή.
Ο Σαπώρ Β΄ επιτέθηκε στην Αρμενία παίρνοντας αιχμάλωτους τον βασιλιά Τιράν και την οικογένεια του. Τότε κατηγορήθηκαν στον Σαπώρ για προδοσία με τη Ρώμη, από έναν αυλικό τους. Αμέσωε μετά ο Πέρσης βασιλιάς τον τύφλωσε και τον έκλεισε φυλακή. Οι Αρμένιοι ευγενείς εξοργίστηκαν με τη συμπεριφορά στον βασιλιά τους, εξεγέρθηκαν και έδιωξαν τους Πέρσες από τη χώρα τους με τη βοήθεια της Ρώμης. Ο Σαπώρ ύστερα από συνθήκη ελευθέρωσε τον Τιράν επιτρέποντας του να επιστρέψει στον θρόνο του στην Αρμενία. Ο ίδιος τυφλός παραιτήθηκε υπέρ του γιου του, Αρσάκη Β' (350). Άλλοι δύο γιοί του ήταν ο Αρταξίας και ο Τιριδάτης.
Συμβούλιο των Δέκα

Το Συμβούλιο των Δέκα, ή απλώς γνωστό ως οι Δέκα, ήταν, από το 1310 ως το 1797, ένα από τα σημαντικότερα κυβερνητικά σώματα της Δημοκρατίας της Βενετίας του οποίου οι περισσότερες συνεδριάσεις ήταν μυστικές. Αν και ορισμένες πηγές φαίνεται να δείχνουν ότι το Συμβούλιο των Δέκα ήταν γενικώς αποδεχτό στην Βενετία, υπάρχει και ο αντίλογος. Για παράδειγμα, στα τέλη του 16ου αιώνα, συμμάχησε με την Εταιρεία του Ιησού και, μαζί της, πολέμησε τις φιλελεύθερες ιδέες που διαχέονταν από το Πανεπιστήμιο της Πάδοβας στα πλαίσια ενός ευρύτερου πολιτισμικού πολέμου.
Διυδρίδιο του πλουτωνίου

Το διυδρίδιο του πλουτωνίου είναι η χημική ένωση με τον τύπο H2Pu. Είναι το ένα από τα δύο χαρακτηριστικά υδρίδια του πλουτωνίου, το άλλο είναι το PuH3. Το H2Pu είναι μη-στοιχειομετρικό με μια ευρεία σύνθεση απο H2Pu - H2,7Pu. Επιπρόσθετα μετασταθερές στοιχειομετρίες με περίσσεια υδρογόνου (H2,7Pu - H3Pu) μπορούν να παραχθούν . Το υδρίδιο του πλουτωνίου έχει κυβική κρυσταλλική δομή. Παράγεται άμεσα από τα στοιχεία του σε 1 atm σε θερμοκρασία 100 - 200°C :

Pu + H2 → PuH2

Έρευνες για την αντίδραση του μέταλλου πλουτωνίου με υγρό αέρα στην θερμοκρασία των 200 - 350°C έδειξε την παρουσία κυβικού υδριδίου του πλουτωνίου στην επιφάνεια μαζί με Pu2O3, PuO2 και ενός υψηλότερου οξειδίου προσδιορισμένου από περίθλαση ακτίνων-Χ και από ακτίνες φωτοηλεκτρονίων φασματοσκοπίας ως μικτής φάσης σθένους PuIV3−xPuVIxO6+x . Διερεύνηση της αντίδρασης που εκτελείται χωρίς θέρμανση υποδηλώνει ότι η αντίδραση του Pu και του υγρού αέρα που παράγει PuO2 και υψηλότερου οξειδίου μαζί με το προσροφημένο υδρογόνο, το οποίο ενώνεται καταλυτικά με το Ο2 για να σχηματίσει νερό .

Το Διυδρίδιο του πλουτωνίου στην επιφάνεια του υδριδιωμένου πλουτωνίου δρα ως καταλύτης για την οξείδωση του μετάλλου με την κατανάλωση των O2 και N2 από τον αέρα .
Game Boy Light

right|150px
Το Game Boy Light κυκλοφόρησε στις 14 Απριλίου 1998 από τη Nintendo και ήταν διαθέσιμο μόνο στην Ιαπωνία. Ήταν η μόνη φορητή παιχνιδομηχανή της Nintendo που παράχθηκε με ενσωματωμένο φωτισμό μέχρι την τελευταία έκδοση του Gameboy Advance SP, που βγήκε το 2005.
Σουμσού

Το Σουμσού (ρωσικά: "Шумшу", ιαπωνικά: "占守島 Shumushu-tō") είναι ένα ρωσικό νησί και ειδικότερα το έκτο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ, το Ουρούπ και το Ονεκοτάν. Έχει έκταση 388 τ.χλμ. και είναι ακατοίκητο.
Σικοτάν

Το Σικοτάν (ρωσικά: "Шикотан", ιαπωνικά: "色丹島") είναι ένα νησί και ειδικότερα το έβδομο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ, το Ουρούπ, το Ονεκοτάν και το Σουμσού. Έχει έκταση 250 τ.χλμ. και 2.100 κατοίκους.

Το Σικοτάν, μαζί με τα Ιτουρούπ, Κουνασίρ, καθώς και τις νησίδες Χαμπομάι, διεκδικούνται από την Ιαπωνία, γεγονός που έχει οδηγήσει στην διαμάχη των Κουρίλων. Τα τέσσερα αυτά νησιά προσαρτήθηκαν από τον στρατό της τότε Σοβιετικής Ένωσης στο τέλος του δεύτερου Παγκοσμίου Πολέμου. Εδώ και καιρό συζητείται η επιστροφή του Σικοτάν και των Χαμπομάι στην Ιαπωνία, στα πλαίσια μιας συνθήκης ειρήνης μεταξύ Ιαπωνίας και Ρωσίας. 


Σικοταν
Αρσάκης Β΄ της Αρμενίας

Ο Αρσάκης Β΄ της Αρμενίας ("Արշակ Բ", ... - 368) ήταν βασιλιάς των Αρσακιδών της Αρμενίας (350 - 368) δεύτερος γιος και διάδοχος του βασιλιά της Αρμενίας Τιράν ή Τιγράνη Ζ'. Έγινε βασιλιάς μετά την παραίτηση του πατέρα του ο οποίος είχε τυφλωθεί από τον Πέρση βασιλιά της δυναστείας των Σασσανιδών Σαπώρη Β'. Πιστός φίλος της Ρώμης, ωστόσο προσπάθησε να κρατήσει ουδετερότητα για να αποφύγει τις συγκρούσεις με τους Πέρσες. Παντρεύτηκε (358) μια Ελληνίδα ευγενή, την Ολυμπιάδα κόρη του πρέσβη του Φλάβιου Αβλάβιου. Χάρη σε αυτό τον γάμο του μπόρεσε να πετύχει τον σκοπό του, να είναι σύμμαχος με τη Ρώμη διατηρώντας την ουδετερότητα.
Ο Σαπώρης Β΄ έβαλε στόχο την κατάκτηση της Αρμενίας με κάθε μέσο.

Για τον σκοπό αυτό έφτασε στο σημείο να δωροδοκήσει Αρμένιους ευγενείς. Ο Αρσάκης στόχευε στη δημιουργία ισχυρού στρατού με τη δημιουργία μιας μεγάλης πόλης για τον σκοπό αυτό. Η πόλη ήταν η Αρσακαβάν και έδωσε αμνηστία ακόμα και σε κατάδικους προκειμένου να τους χρησιμοποιήσει ως στρατιώτες. Η αριστοκρατία της Αρμενίας έντονα δυσαρεστημένη επιτέθηκε στην πόλη σκοτώνοντας τους κατοίκους. Οι Ρωμαίοι και οι Πέρσες βρέθηκαν ξανά σε σύγκρουση αλλά ο Σαπώρης βρήκε απρόσμενο σύμμαχο τον ανίκανο Ρωμαίο αυτοκράτορα Ιοβιανό που εγκατέλειψε τη μάχη αφήνοντας τους Αρμένιους στην τύχη τους. Οι Πέρσες επιτέθηκαν καταλαμβάνοντας μεγάλο τμήμα της Αρμενίας και πολλά φρούρια αλλά απέτυχαν να καταλάβουν όλη τη χώρα χάρη στον στρατηγό Βασάκ Μαμικόνιαν. Με ύπουλο τρόπο ο Σαπώρης προσκάλεσε τον Αρσάκη και τον Μαμικόνιαν δήθεν για ειρήνη. Τον Αρσάκη τον έκλεισε φυλακή ενώ τον στρατηγό τον έγδαρε. Ο Αρσάκης μέσα από τη φυλακή δεν μπορούσε να εμποδίσει τους Πέρσες να καταλάβουν την Αρμενία επιβάλλοντας στους κατοίκους, οι οποίοι είχαν ήδη γίνει χριστιανοί, με βίαιο τρόπο τον Ζωροαστρισμό.
Αυτοκτόνησε (370) στη φυλακή χρησιμοποιώντας το μαχαίρι ενός Αρμένιου επισκέπτη του. Στη συνέχεια αυτοκτόνησε και ο ίδιος ο επισκέπτης με το ίδιο μαχαίρι. Ο Αρσάκης Β' περιγράφεται από τον Αρμένιο ιστορικό του 5ου αιώνα Φαύστο του Βυζαντίου μελανόχρωμος με μακριά μαλλιά. Από τον Ρωμαίο αυτοκράτορα Ουάλη στη συνέχεια τοποθετήθηκε βασιλιάς της Αρμενίας ο γιος του, Παπ. 

Κατηγορία:Βασιλείς της Αρμενίας
Ιωάννης Καψής

Ο Ιωάννης Καψής (1929 - 13 Νοεμβρίου 2017) ήταν Έλληνας δημοσιογράφος και πολιτικός.
Ιωάννης Αθανασάκης

Ο Ιωάννης Αθανασάκης (Πορταριά, 2 Φεβρουαρίου 1853- Αθήνα, 30 Δεκεμβρίου 1953) υπήρξε Έλληνας νομικός και πολιτικός. Χρημάτισε πολλές φορές βουλευτής Αττικοβοιωτίας. Μεγαλόπνοος Ανθρωπιστής και εμπνευσμένος Ερυθροσταυρίτης, διετέλεσε Πρόεδρος του Ελληνικού Ερυθρού Σταυρού (Ε.Ε.Σ.) τις περιόδους 1917-1921 και 1922- 1942, οπότε και παραιτήθηκε. Ήταν στενός φίλος του ποιητή Γιώργου Δροσίνη. Τιμήθηκε με πλήθος παράσημα και διακρίσεις σε αναγνώριση της κοινωνικής προσφοράς του.
Φιλοξενούμενος Βικιπαιδιστής

Ο Φιλοξενούμενος Βικιπαιδιστής είναι έμπειρος βικιπαιδιστής ο οποίος αποδέχεται μια θέση ορισμένου χρόνου από έναν οργανισμό, συνήθως εκθεσιακό χώρο τέχνης, βιβλιοθήκη, αρχείο ή μουσείο (GLAM: Galleries, Libraries, Archives, Museums), για να μεσολαβήσει ανάμεσα στην κοινότητα της Βικιπαίδειας και τον οργανισμό. Κατά τη συνεργασία με τον οργανισμό ενθαρρύνει αφ' ενός μεν τους συντάκτες της Βικιπαίδειας να συνεισφέρουν σε λήμματα σχετικά με τον οργανισμό, αφ' ετέρου δε τον οργανισμό να διαθέτει υπό άδεια ελεύθερης χρήσης πολιτιστικό περιεχόμενο, ψηφιοποιημένο ή μη. Ο φιλοξενούμενος βικιπαιδιστής διευθύνει και οργανώνει εργαστήρια και εκδηλώσεις, στα οποία το κοινό και οι βικιπαιδιστές έρχονται σε επαφή / γνωριμία με τον οργανισμό. Ο ίδιος ο φιλοξενούμενος βικιπαιδιστής δεν γράφει λήμματα για τον οργανισμό, ώστε να αποφεύγεται η σύγκρουση κινήτρων. Εντούτοις, μπορεί να προτείνει λήμματα σχετικά με τον οργανισμό για εμπλουτισμό ή δημιουργία (π.χ. μέσω βικιεπιχειρήσεων). Στην ουσία είναι ο συνδετικός κρίκος μεταξύ εργαζομένων του οργανισμού (π.χ. κάποιου επιμελητή τέχνης σε μουσείο) και των βικιπαιδιστών στην κοινότητα, οι οποίοι ενθαρρύνονται και υποβοηθούνται για να γράψουν ή να εμπλουτίσουν τα λήμματα.

Το επιπλέον κέρδος, πέραν από το την παροχή του αρχειακού / εκθεσιακού υλικού συνοδεία ελεύθερης άδειας χρήσης του, είναι πως οι ειδικοί των οργανισμών αυτών που παρέχουν το υλικό παρέχουν και την αξιολόγηση του ίδιου αλλά και των πηγών που αναφέρονται σε αυτό, βοηθώντας σημαντικά τα λήμματα να είναι ακριβή, να αποκτούν βαρύτητα στα σημεία που πρέπει και να αναπτύσσονται το δυνατόν ισορροπημένα.

Ινστιτούτα τα οποία είχαν στο παρελθόν «φιλοξενούμενους βικιπαιδιστές» είναι το Βρετανικό Μουσείο, το Μουσείο του Ντέρμπι στην Αγγλία, το Ανάκτορο των Βερσαλλιών στην Γαλλία, το μουσείο Πικάσο στην Ισπανία, αλλά και το Ινστιτούτο Σμιθσόνιαν, η Βιβλιοθήκη Τζέραλντ Ρ. Φορντ και τα Εθνικά Αρχεία (NARA) στις ΗΠΑ.
Πέταρ Γκλιγκόροφσκι

Ο Πέταρ Γκλιγκόροφσκι (Petar Gligorovski - κυριλλικά: Петар Глигоровски) ήταν Γιουγκοσλάβος ακαδημαϊκός ζωγράφος και σκηνοθέτης ταινιών κινουμένων σχεδίων. Αρχικά ονομαζόταν Πέριτσα Γκλιγκόροβιτς (Perica Gligorović, κυριλλικά: Перица Глигоровић). Γεννήθηκε το 1938 και πέθανε το 1995, στην πόλη των Σκοπίων, πρώην Γιουγκοσλαβία, νυν Βόρεια Μακεδονία).

Μετά την εκπαίδευση του στην Ακαδημία Καλών Τεχνών στο Βελιγράδι και την εξειδίκευση του στα κινούμενα σχέδια στο Ζάγκρεμπ, ξεκίνησε τη συγγραφή ταινιών κινουμένων σχεδίων για το τηλεοπτικό κανάλι TV Skopje από το 1963-1968. Πριν περάσει από την καλλιτεχνική συγγραφή στον κινηματογράφο, ήταν ένας από τους πρωτοπόρους των κόμικς και των κινουμένων σχεδίων της Γιουγκοσλαβίας στη δεκαετία του '50, εργαζόμενος ως επί το πλείστον με διάσημους καρτουνίστες στο Ζάγκρεμπ. Δημιούργησε αρκετές ταινίες, αρκετά πειραματικό ως προς την τεχνική υλικό, το οποίο δεν έγινε γνωστό στο ευρύ κοινό, και άφησε δύο ημιτελή έργα που είχαν σχεδιαστεί υπό την αιγίδα της εταιρείας παραγωγής ταινιών "Vardar Film".

Τα κύρια χαρακτηριστικά των ταινιών του, οι οποίες είναι από άποψη τεχνικής σχεδιασμένες με πολυχρωματικά, κυρίως βιομορφικά σχήματα σε επαναλαμβανόμενα και υποτονικά μοτίβα αποτελούν ένα μοναδικό και αναγνωρίσιμο στυλ. Θεματικά οι ταινίες εκφράζουν συνδυασμό παγκόσμιων μυθολογικών θεμάτων (η γέννηση, η πτώση του ανθρώπου, η αποκάλυψη, ο φοίνικας), μέσα από εκτεταμένες οπτικές αλληγορίες και μεταφορές. Σε ορισμένα από τα έργα του σκηνοθέτη συναντάμε ενσωματωμένα αποσπάσματα από ντοκιμαντέρ, τα οποία ευθυγραμμίζονται για να αυξήσουν τον συμβολισμό της επωδού του σεναρίου, και όχι για λόγους οπτικής έλξης ή εξερεύνησης των τεχνικών ορίων.

Μερικά από τα κύρια έργα του είναι:
* "Na Vrhu", 1969 (καλλιτεχνικός διευθυντής, με τον Άντε Σαμάνιτς)

Ως σκηνοθέτης, σεναριογράφος, σκηνογράφος και animator:
* "Embrion № M", 1971
* "Feniks", 1976
* "Adam: 5 do 12", 1977
* "A", 1985
I'm with You Sessions

Το I'm with You Sessions είναι μία συλλογή από εννιά singles, με τραγούδια που προέκυψαν από την ηχογράφηση του I'm with You.
Παραγωγός είναι ο Rick Rubin. Κάθε single έχει ένα a-side και ένα b-side. Τα single θα κυκλοφορήσουν σε ψηφιακή μορφή και σε μορφή επτάιντσου βινυλίου.
Το εξώφυλλο σχεδιάστηκε από τον Kelsey Brookes και κάθε single έχει ένα μέρος του συνολικού σχεδίου. Κάθε οπισθόφυλλο έχει στίχους γραμμένους από τον Anthony Kiedis.
Citroën Type C4

Tο Citroën Type C4 ήταν μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1928 έως τον Σεπτέμβριο του 1932. Συνολικά κατασκευάστηκαν 121.000 αντίτυπα σειράς Type C4 στα 4 έτη παραγωγής του. Αντικατέστησε το Citroën Type B14 και αντικαταστάθηκε τον Οκτώβριο του 1932 από τις εκδοχές 8CV και 10CV του Citroën Rosalie.
Παπ της Αρμενίας

Ο Παπ της Αρμενίας (360 - 374) ήταν υποτελής στους Ρωμαίους βασιλιάς των Αρσακιδών της Αρμενίας (370 - 374) που έμεινε γνωστός για την δηλητηρίαση του Καθολικού (χριστιανικού επισκόπου της Αρμενίας) Ναρσή Α´. Γιος του βασιλιά της Αρμενίας Αρσάκη Β' και της τρίτης συζύγου του Φαραντζέμ γρήγορα έγινε ρωμαλέος άντρας. Από την εφηβεία του πήρε το όνομα του από έναν Καθολικό γιό του αγίου Ουσίκ. Ο βασιλιάς των Σασσανιδών της Περσίας Σαπώρης Β' επιτέθηκε στην Αρμενία το (368), ανέτρεψε και φυλάκισε τον πατέρα του Αρσάκη ο οποίος αναγκάστηκε να αυτοκτονήσει στη φυλακή. Ο Παπ κατάφερε να δραπετεύσει στην αυλή του Ρωμαίου αυτοκράτορα Ουάλη (369) και στη συνέχεια επέστρεψε στην Αρμενία με την βοήθεια της αριστοκρατίας. Ο αυτοκράτορας Ουάλης απέφευγε να του δώσει στην αρχή τον βασιλικό τίτλο για να μη παραβιάσει την τριακονταετή ειρηνική συνθήκη που είχε κλείσει ο προκάτοχος του Ιοβιανός με τον βασιλιά της Περσίας Σαπώρη Β' (363). Ωστόσο όταν ο Σαπώρης έκανε δυναμική επίθεση στην Αρμενία το καλοκαίρι του 370 ο Παπ κατάφερε να την αποκρούσει με τη βοήθεια δύο Ρωμαίων στρατηγών, του Ουάλη Τραϊανού και Βαδομαρίου και τότε στέφθηκε βασιλιάς. Στη συνέχεια προσπάθησε να ισχυροποιήσει την θέση του απέναντι στην εκκλησία, ιδιαίτερα με την κατάσχεση των εκκλησιαστικών κτημάτων. Οι μεγάλες φιλοδοξίες του πάνω σε αυτό το θέμα προκάλεσαν τη γρήγορη πτώση του. Δηλητηρίασε τον Καθολικό της Αρμενίας Ναρσή (373) εξοργίζοντας τον σωτήρα του Ουάλη τον Βυζαντινό αυτοκράτορα της Ανατολικής Ρώμης επειδή o Καθολικός ήταν προσωπικός του σύμμαχος. Στη συνέχεια ζήτησε από τον Μέγα Βασίλειο επίσκοπο Καισάρειας να χρίσει Καθολικό της Αρμενίας κάποιον Ουσίκ αλλά ο Βασίλειος αρνήθηκε. Η αδυναμία του Βασιλείου να λύσει το πρόβλημα της διαδοχής στην επισκοπή της Αρμενίας οδήγησαν τον Ουάλη να του αφαιρέσει τη συγκεκριμένη δικαιοδοσία. Η άρνηση του Παπ να συνεργαστεί με τον Μέγα Βασίλειο εξόργισε για άλλη μια φορά τον Ουάλη που αποφάσισε να τον δολοφονήσει. Η δολοφονία του Παπ έγινε από κάποιον Τραϊανό με εντολή του Ουάλη (374), τον διαδέχθηκε ο ανιψιός του Βαρασδάτης., αργότερα θα γίνουν βασιλείς οι γιοί του Αρσάκης Γ' και Βολογάσης.
Baker Gurvitz Army

Οι Baker Gurvitz Army ήταν βρετανικό hard rock συγκρότημα το οποίο υπήρξε από το 1974 μέχρι το 1976, με βασικά μέλη τους αδελφούς Άντριαν και Πωλ Γκάρβιτζ και το ντράμερ Τζίντζερ Μπέηκερ.
Wii U

Το Wii U (προφορά: Wi Ju, WEE YOO) είναι οικιακή κονσόλα βιντεοπαιχνιδιών που δημιουργήθηκε από τη Nintendo, διάδοχος του Wii. Η κονσόλα κυκλοφόρησε τον Νοέμβριο του 2012 και ήταν η πρώτη κονσόλα που κυκλοφόρησε στην όγδοη γενιά. Ανταγωνίζεται το PlayStation 4 της Sony και το Xbox One της Microsoft.

Το Wii U είναι η πρώτη κονσόλα της Nintendo που υποστηρίζει HD γραφικά. Το κύριο χειριστήριο του συστήματος είναι το Wii U GamePad, το οποίο διαθέτει μία ενσωματωμένη οθόνη αφής, και συνδυάζει πλήκτρα κατεύθυνσης, αναλογικούς μοχλούς και κουμπιά δράσης. Η οθόνη αυτή μπορεί να χρησιμοποιηθεί είτε ως συμπλήρωμα στην κύρια οθόνη ή σε υποστηριζόμενα παιχνίδια. Γίνεται ο παίκτης να παίξει παιχνίδι πάνω χειριστήριο, ανεξάρτητα από την τηλεόραση. Το Wii U είναι συμβατό με όλα τα παιχνίδια Wii αλλά και αξεσουάρ. Τα παιχνίδια του Wii υποστηρίζονται με οποιοδήποτε συνδυασμό των GamePad, το Wii Remote, Nunchuk, Balance Board, ή το πιο παραδοσιακά σχεδιασμένο Classic Controller της Nintendo ή ακόμα το Pro Controller Wii U. Online λειτουργίες για τα κέντρα γύρω από την πλατφόρμα του Nintendo Network και Miiverse σε ολοκληρωμένη υπηρεσία κοινωνικής δικτύωσης που επιτρέπει στους χρήστες να μοιράζονται περιεχόμενο στο παιχνίδι με συγκεκριμένες κοινότητες.

Το Wii U έλαβε θετική κριτική για το Wii U GamePad, τις βελτιώσεις στις online λειτουργίες σε σχέση με το Wii, για το backwards compatibility με τους υπάρχοντες τίτλους του Wii και των χειριστηρίων του, τις προσιτές τιμές σε σύγκριση με άλλες ανταγωνιστιικές κονσόλες, και τη μη εξάρτηση από συνδρομή επί πληρωμή για τις online λειτουργίες του. Επικρίθηκε για την μικρή διάρκεια ζωής της μπαταρίας του GamePad, για διάφορα ζητήματα με την διεπαφή χρήστη, για την αδύναμη σειρά τίτλων λανσαρίσματος και την έλλειψη σαφών στόχων της κονσόλας. Το Wii U που συναντήθηκε με αργή υιοθέτηση των καταναλωτών, με χαμηλές πωλήσεις που κυρίως πιστώνονται στην αδύναμη σειρά τίτλων λανσαρίσματος, την φτωχή υποστήριξη τρίτων, και τους λόγους marketing. Η παραγωγή του Wii U έληξε επίσημα τον Ιανουάριο του 2017. Στις 3 Μαρτίου του 2017, η Nintendo κυκλοφόρησε τη νέα οικιακή κονσόλα, Nintendo Switch. Η τελευταία, μέχρι στιγμής, σημαντική κυκλοφορία παιχνιδιού για το Wii U, είναι το Just Dance 2019. Η τελευταία κυκλοφορία παιχνιδιού σε φυσικό μέσο είναι το Shakedown Hawaii που κυκλοφόρησε μόνο στην αγορά της Β. Αμερικής.
Νικολάς Μαδούρο

Ο Νικολάς Μαδούρο Μόρος ("Nicolás Maduro Moros", 23 Νοεμβρίου 1962) είναι πολιτικός από τη Βενεζουέλα και ο 63ος Πρόεδρος της χώρας από το 2013. Από το 2006 έως το 2013 διετέλεσε υπουργός Εξωτερικών και από το 2012 έως το 2013 ως αντιπρόεδρος της Βενεζουέλας επί κυβερνήσεως Ούγκο Τσάβες.
Φερνάντο Ουσέρο

<br>

Ο Φερνάντο Ουσέρο Τολεδάνο (ισπανικά: "Fernando Usero Toledano"), γεννημένος στις 27 Μαρτίου 1984 στο Μπραθατόρτας, είναι Ισπανός ποδοσφαιριστής που αγωνίζεται στην πορτογαλική Μιραντές.



Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Αστέρα Τρίπολης
Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πολιδεπορτίβο Εχίδο
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές Ατλέτικο Μαλαγκένιο
Κατηγορία:Ποδοσφαιριστές Ατρόμητου Αθηνών
Game Boy Color

right|250px
Το Game Boy Color (ιαπωνικά: ゲームボーイ カラー, συντομογραφία "GBC"), είναι φορητή κονσόλα βιντεοπαιχνιδιών που σχεδιάστηκε από την Nintendo και κυκλοφόρησε στις 21 Οκτωβρίου 1998 στην Ιαπωνία σε τιμή 8.900 γιεν, 18 Νοεμβρίου 1998 στη Βόρεια Αμερική σε τιμή 79,95 δολαρίων ΗΠΑ, 23 Νοεμβρίου 1998 στην Ευρώπη και στις 27 Νοεμβρίου 1998 στην Αυστραλία. Είναι ο διάδοχος του αρχικού Game Boy. Το Game Boy Color σταμάτησε το 2003, μετά την κυκλοφορία του Game Boy Advance SP.

Το Game Boy Color, εξ ου και η ονομασία, διαθέτει έγχρωμη οθόνη. Είναι ελαφρώς παχύτερο και ψηλότερο από το Game Boy Pocket, ένα επανασχεδιασμένο Game Boy που κυκλοφόρησε το 1996. Όπως και με το αρχικό Game Boy, έχει ένα 8-bit επεξεργαστή. Το όνομα του με την Αμερικάνικη Αγγλική προφορά του "color", παρέμεινε το ίδιο ακόμα και σε αγορές όπου το «colour» ήταν η σωστή προφορά στα Αγγλικά.

Στο πλαίσιο της πέμπτης γενιάς των παιχνιδομηχανών (μετά το 1997), τους σημαντικούς ανταγωνιστές του Game Boy Color ήταν το Neo Geo Pocket και η Wonderswan Color (μόνο για την Ιαπωνία), αν και το Game Boy Color ξεπέρασε αυτό από ένα τεράστιο περιθώριο. To Game Boy και το Game Boy Color σε συνδυασμό έχουν πουλήσει 118.690.000 αντίγραφα παγκοσμίως.
Ένωση Ποδοσφαιρικών Σωματείων Ημαθίας

Η Ένωση Ποδοσφαιρικών Σωματείων Ημαθίας (Ε.Π.Σ.Η.) έχει την ευθύνη για το άθλημα του ποδοσφαίρου στο νομό Ημαθίας. Εδρεύει στην Βέροια και ανήκει και είναι μέλος της ΕΠΟ. Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Μπελίτουνγκ

Το Μπελίτουνγκ (ινδονησιακά: "Belitung") είναι νησί της Ινδονησίας. Έχει έκταση 4.478 χλμ² και μεγαλύτερη πόλη του νησιού είναι η Tanjung Pandan.
Μπάνγκα

Το Μπάνγκα (ινδονησιακά: "Bangka") είναι νησί της Ινδονησίας. Με έκταση 11.910 χλμ² είναι το 68ο μεγαλύτερο νησί στον κόσμο. Η μεγαλύτερη πόλη είναι η Pangkal Pinang με 134.082 κατοίκους το 2005.
Houses of the Holy

Το Houses of the Holy είναι το πέμπτο στούντιο άλμπουμ του χαρντ ροκ συγκροτήματος Led Zeppelin, το οποίο κυκλοφόρησε τον Μάρτιο του 1973 μέσω της "Atlantic Records".
Episode Six

Οι Episode Six ήταν βρετανικό ποπ-ροκ συγκρότημα το οποίο δημιουργήθηκε το 1964 και διαλύθηκε το 1969, όταν ο τραγουδιστής Ίαν Γκίλαν και ο μπασίστας Ρότζερ Γκλόβερ αποχώρησαν για να ενταχθούν στους Deep Purple.
Chunsoft

Chunsoft (ιαπωνικά: チュン ソフト, Χέπμπορν: Chunsofuto) είναι ιαπωνική εταιρεία βιντεοπαιχνιδιών που ειδικεύεται στα βιντεοπαιχνίδια ρόλων. Ιδρύθηκε το 1984 από τον Κοΐτσι Νακαμούρα, σχεδιαστή βιντεοπαιχνιδιών της Enix. Είναι περισσότερο γνωστή για την δημιουργία της σειράς "Mystery Dungeon", τα πέντε πρώτα παιχνίδια της σειράς "Dragon Quest" και τη σειρά βιντεοπαιχνιδιών περιπέτειας "Sound Novels". Τον Απρίλιο του 2012, η εταιρεία συγχωνεύθηκε με την ιαπωνική εταιρεία προγραμματισμού βιντεοπαιχνιδιών Spike, και μετονομάστηκε σε Spike Chunsoft. 

Το όνομα της εταιρείας προέρχεται από τον Chun, ένα χαρακτήρα που εμφανίστηκε στο πρώτο βιντεοπαιχνίδι της Enix, "Door Door".
Σιμουσίρ

Το Σιμουσίρ (ρωσικά: "Симушир", ιαπωνικά: "新知島") είναι ένα ρωσικό νησί και ειδικότερα το όγδοο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ, το Ουρούπ, το Ονεκοτάν, το Σουμσού και το Σικοτάν. Έχει έκταση 227,6 τ.χλμ. και είναι ακατοίκητο.
Νίκος Καρούλιας

O Νίκος Καρούλιας (Σάμος, 25 Μαΐου 1953) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός και μετέπειτα προπονητής.
Ανδρέας Παβίας

Ο Ανδρέας Παβίας (π. 1440 - μεταξύ 1504-1512) είναι ένας από τους σημαντικότερους ζωγράφους με κατεύθυνση στην αγιογραφία του 15ου αιώνα. 

Έδρασε στον Χάνδακα (Ηράκλειο Κρήτης) κατά το δεύτερο μισό του 15ου αιώνα. Ήδη το 1470 μαρτυρείται ότι δίδασκε ζωγραφική σε παιδιά ευγενών. Πέθανε μεταξύ 1504 και 1512.

Όπως και άλλοι σύγχρονοί του Κρητικοί ζωγράφοι, φιλοτέχνησε εικόνες ακολουθώντας διαφορετικές τεχνοτροπίες και αποδίδοντας ποικίλα εικονογραφικά θέματα στα βυζαντινά και "ιταλοκρητικά" του έργα. Τα έργα του απευθύνονταν και στο ορθόδοξο αλλά και στο καθολικό δόγμα. Τα τελευταία, που απευθύνονταν στην καθολική πελατεία του ζωγράφου, μαρτυρούν γνώση της υστερογοτθικής τέχνης.

Κύριο μέσο έκφρασης του αποτελεί η εικόνα, ένα αντικείμενο ευλάβειας που έβρισκε θέσεις τόσο σε εκκλησίες και μοναστήρια όσο και σε αστικά σπίτια.
Τίτος

Ο Τίτος Φλάβιος Βεσπασιανός ("Titus Flavius Vespasianus", 30 Δεκεμβρίου 39 - 13 Σεπτεμβρίου 81) από το Γένος των Φλαβίων ήταν Ρωμαίος Αυτοκράτορας από το 79 έως το 81. Διαδέχθηκε τον πατέρα του Βεσπασιανό, μετά το θάνατο εκείνου και έτσι έγινε ο πρώτος Ρωμαίος Αυτοκράτορας, που ανέβηκε στον θρόνο μετά τον βιολογικό του πατέρα.

Πριν γίνει Αυτοκράτορας, ο Τίτος απέκτησε φήμη ως στρατιωτικός διοικητής, υπηρετώντας υπό τον πατέρα του στην Ιουδαία κατά τον Πρώτο Ιουδαϊκό Πόλεμο. 

Μητέρα του ήταν η Δομιτίλλα η Πρεσβύτερη. Είχε μία μικρότερη αδελφή, την Δομιτίλα τη νεώτερη και έναν μικρότερο αδελφό, τον μετέπειτα Αυτοκράτορα Δομιτιανό. Στο σύντομο διάστημα της Βασιλείας του (79 μέχρι 81 μ.Χ.), έγινε ιδιαίτερα δημοφιλής λόγω των αυξημένων δημοσίων δαπανών του. Ήταν κατακτητής της Ιερουσαλήμ.
Citroën Type C6

Το Citroën Type C6 ήταν μεσαίο πολυτελές αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1928 έως τον Σεπτέμβριο του 1932. Το μοντέλο έφερε αποκλειστικά 6-κύλινδρους σε σειρά (Ι6) κινητήρες και μάλιστα υπήρξε το πρώτο με 6-κύλινδρο κινητήρα αυτοκίνητο στην ιστορία της Citroën. Συνολικά κατασκευάστηκαν 61.280 αντίτυπα σειράς Type C6 στα 4 έτη παραγωγής του.
Άρης Δικταίος

Ο Άρης Δικταίος (πραγματικό όνομα: Κώστας Κωνσταντουλάκης, 1919 – 8 Μαρτίου 1983) ήταν Έλληνας ποιητής, δοκιμιογράφος και μεταφραστής. Βραβεύτηκε με το Α΄ Κρατικό Βραβείο Ποίησης το 1956 (από κοινού με το Γιάννη Ρίτσο) και το Παράσημο Α΄ Βαθμού των Γραμμάτων Κύριλου και Μεθόδιου, από την κυβέρνηση της Βουλγαρίας το 1977. Ανήκει στην πρώτη μεταπολεμική γενιά Ελλήνων λογοτεχνών.
The Last in Line

The Last in Line είναι ο τίτλος του δεύτερου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούλιο του 1984 μέσω της δισκογραφικής εταιρείας "Vertigo" στην Ευρώπη και της "Warner" στην Αμερική.

Ο δίσκος έλαβε θετικές κριτικές, συνεχίζοντας στο μουσικό μοτίβο του πρώτου, ιδιαίτερα επιτυχημένου άλμπουμ του συγκροτήματος, ""Holy Diver". Το άλμπουμ περιείχε τα επιτυχημένα σινγκλ "We Rock" και "Mystery", τα οποία έφθασαν στο βρετανικό Top-50 βοηθώντας την εμπορική επιτυχία του άλμπουμ, το οποίο έφθασε σε επίπεδο ασημένιου δίσκου στη Μεγάλη Βρετανία, ανεβαίνοντας στο # 4 του καταλόγου επιτυχιών. Επίσης, μεγάλη ήταν η επιτυχία του δίσκου στην Κεντρική και Βόρεια Ευρώπη, όπου ανέβηκε στο Top-20 των περισσοτέρων χωρών, ενώ έγινε πλατινένιος στις Ηνωμένες Πολιτείες.

Αρκετά τραγούδια του συγκεκριμένου δίσκου παρέμειναν στο set list των ζωντανών εμφανίσεων του συγκροτήματος μέχρι το τέλος της σταδιοδρομίας τους, όπως το "Egypt (The Chains Are On)", το "The Last in Line" και το κομμάτι με το οποίο ξεκινούσαν ή τελείωναν κατά καιρούς τις συναυλίες τους, "We Rock"".
Grumman F-14 Tomcat

Το Grumman F-14 Tomcat είναι ένα υπερηχητικό, δικινητήριο, διθέσιο μαχητικό αεροσκάφος με οπισθοκλινείς πτέρυγες μεταβλητής γεωμετρίας. Αναπτύχθηκε για το Πολεμικό Ναυτικό των ΗΠΑ στα πλαίσια του προγράμματος Naval Fighter Experimental (VFX), μετά την κατάρρευση του σχεδίου F-111B. Ήταν το πρώτο μαχητικό από την σειρά teen-series που σχεδιάστηκαν ενσωματώνοντας την εμπειρία από τις εναέριες μάχες με τα σοβιετικά μαχητικά MiG κατά την διάρκεια του πολέμου του Βιετνάμ.

Το F-14 πέταξε για πρώτη φορά το Δεκέμβριο του 1970 και εντάχθηκε σε υπηρεσία το 1974 με το Πολεμικό Ναυτικό των ΗΠΑ στο κατάστρωμα του USS Enterprise (CVN-65), αντικαθιστώντας το McDonnell Douglas F-4 Phantom II. Υπηρέτησε ως κύριο ναυτικό μαχητικό, αεροσκάφος αναχαίτισης και τακτικής αναγνώρισης του Πολεμικού Ναυτικού των ΗΠΑ. Στη δεκαετία του 1990, προστέθηκε το σύστημα ατράκτου νυχτερινής ναυτιλίας και σκόπευσης Low Altitude Navigation and Targeting Infrared for Night (LANTIRN) και άρχισε να εκτελεί αποστολές ακριβείας με χερσαίες επιθέσεις.

Το F-14 αποσύρθηκε από τον ενεργό στόλο του Ναυτικού των ΗΠΑ στις 22 Σεπτεμβρίου του 2006, και αντικαταστάθηκε από το Boeing F/A-18E/F Super Hornet. Σήμερα είναι σε υπηρεσία μόνο με την Πολεμική Αεροπορία της Ισλαμικής Δημοκρατίας του Ιράν. Είχε εξαχθεί στο Ιράν το 1976, όταν οι ΗΠΑ είχαν φιλικές διπλωματικές σχέσεις με την κυβέρνηση του Ιράν.
Μαρία Άγγελε Μου

Η Μαρία Άγγελε Μου (Iσπανικά: "Cuidado con el ángel") είναι δραματική, αισθηματική τηλενουβέλα μεξικάνικης παραγωγής του 2008. Αποτελείται από 194 επεισόδια και πρόκειται για την σειρά που καθιέρωσε την μεξικάνα ηθοποιό και τραγουδίστρια Μάιτε Περρόνι και έκανε ευρέως γνωστό τον ηθοποιό Γουίλιαμ Λέβι.

Πρωταγωνιστούν: Μάιτε Περρόνι, Γουίλιαμ Λέβι, Εβίτα Μουνιός, Ελένα Ρόχο, Ρικάρδο Μπλούμε, Άνα Πατρίσια Ρόχο και Λάουρα Σαπάτα.
Sacred Heart

Sacred Heart είναι ο τίτλος του τρίτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Αύγουστο του 1985 μέσω της δισκογραφικής εταιρείας "Vertigo" στην Ευρώπη και της "Warner" στην Αμερική.

Ο δίσκος περιείχε την Top-30 επιτυχία ""Rock 'n' Roll Children" και τα άλλα δύο σινγκλ του ήταν το ομώνυμο κομμάτι και το "Hungry for Heaven". Ο δίσκος έγινε χρυσός στις Ηνωμένες Πολιτείες ανεβαίνοντας για δεύτερη συνεχόμενη κυκλοφορία στο Top-30 του Billboard, ενώ έφθασε ως το # 4 στη Μεγάλη Βρετανία. Δύο βίντεο κλιπ γυρίστηκαν για τα τραγούδια "Hungry for Heaven" και "Rock 'n' Roll Children"", λαμβάνοντας αρκετά μεγάλο μεταδόσεων από το τηλεοπτικό δίκτυο "MTV".

Οι κριτικές για το δίσκο ήταν μετριασμένες σε σύγκριση με τα προηγούμενα άλμπουμ του συγκροτήματος, αφού παρουσίασαν μία πιο μελωδική τάση στον ήχο τους με την οποία δε συμφωνούσε ο κιθαρίστας Βίβιαν Κάμπελ, γεγονός που τον οδήγησε σε αποχώρηση μετά την περιοδεία για την προώθηση του άλμπουμ. Η αποχώρηση του Κάμπελ δεν άρεσε στους οπαδούς του συγκροτήματος, κάτι που φάνηκε από το μειωμένο αριθμό πωλήσεων των επόμενων κυκλοφοριών τους.

Το Μάρτιο του 2012, το "Sacred Heart" εκδόθηκε σε μορφή διπλού CD μέσω της "Universal", περιλαμβάνοντας τραγούδια τα οποία είχαν κυκλοφορήσει μόνο σε σινγκλ και το ζωντανά ηχογραφημένο EP "Intermission".
Dream Evil

Dream Evil είναι ο τίτλος του τέταρτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούλιο του 1987 μέσω της δισκογραφικής εταιρείας "Warner".

Ο δίσκος έλαβε μέτριες κριτικές και ήταν το πρώτο τους άλμπουμ το οποίο δεν έγινε χρυσό στις Ηνωμένες Πολιτείες, όπου ανέβηκε ως το # 43. Στη Μεγάλη Βρετανία, ήταν το τρίτο και τελευταίο Top-10 άλμπουμ του συγκροτήματος ενώ ανέβηκε στο Top-20 των περισσότερων ευρωπαϊκών χωρών.

Αυτό ήταν το πρώτο άλμπουμ των Dio με τον κιθαρίστα Γκρεγκ Γκόλντι στη σύνθεση τους, ενώ μετά την περιοδεία για την προώθηση του αποχώρησε από το συγκρότημα ο κιμπορντίστας Κλωντ Σνελ, ο ντράμερ Βίνι Άπις και ο μπασίστας Τζίμι Μπέην.
Καμπουλιστάν

thumb|250px|right|Χάρτης του Βασιλείου της Καμπούλ
Το Καμπουλιστάν είναι ιστορική περιοχή, η σημερινή επαρχία Καμπούλ του Αφγανιστάν. Περιλαμβάνει το έδαφος ώς την Πεσαβάρ του Πακιστάν. Ιστορικώς, νοτίως του Καμπουλιστάν, η περιοχή ονομαζόταν Αφγανιστάν (που κατόπιν επεκτάθηκε ως γεωγραφικός όρος), και στα βορειοδυτικά, Χορασάν.

Οι Ευρωπαίοι συγγραφείς κατά την περίοδο μεταξύ 18ου και 20ου αιώνα αναφέροντο κάποιες φορές στην Αυτοκρατορία των Ντουράνι ως Βασίλειο της Καμπούλ. 

Οι αρχικοί κυβερνήτες του Καμπουλιστάν ήταν οι Σαχίγια της Καμπούλ, που κυβέρνησαν την περιοχή μεταξύ 565-879 μ.Χ. Είχαν χτίσει ένα αμυντικό τείχος γύρω από την πόλη της Καμπούλ για να την προστατεύσουν από εισβολείς, αλλά παρ'όλα αυτά, κατακτήθηκαν από τους Σαφαρίδες της Ζαράντζ. Τα ερείπια των τειχών είναι ακόμα ορατά πάνω από τα βουνά που περιβάλλουν την πόλη της Καμπούλ.
Κατηγορία:Ιστορικές περιοχές του Αφγανιστάν
Καλαμόκιρκος

Ο Καλαμόκιρκος είναι ημερόβιο αρπακτικό πτηνό, ένας από τους κίρκους που απαντούν και στον ελλαδικό χώρο, ένα από τα μέλη της ομάδας των κίρκων. Η επιστημονική ονομασία του είδους είναι "Circus aeruginosus" και περιλαμβάνει 2 υποείδη. 

Στην Ελλάδα απαντά το υποείδος "C. a. aeruginosus", που είναι επιδημητικό στη χώρα.
Μπράνα Ίλιτς

Ο Μπράνα Ίλιτς (16 Φεβρουαρίου 1985) είναι Σέρβος επαγγελματίας ποδοσφαιριστής ο οποίος παίζει για την Κισβάρντα στην θέση του επιθετικού.
Holy Diver

Holy Diver είναι ο τίτλος του πρώτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάιο του 1983 μέσω της δισκογραφικής εταιρείας "Vertigo" στην Ευρώπη, της "Warner" στην Αμερική και της "Mercury" στη Λατινική Αμερική.
Τσιτσάγκοφ

Το Τσιτσάγκοφ (αγγλικά: "Chichagof Island") είναι ένα αμερικανικό νησί και ειδικότερα το πέμπτο μεγαλύτερο νησί, σε έκταση, των ΗΠΑ μετά τη Χαβάη (νήσος), το Κόντιακ, το Πουέρτο Ρίκο και τη Νήσο Πρίγκηπα Ουαλίας. Έχει έκταση 5.305 τ.χλμ. και μεγαλύτερη πόλη του νησιού είναι το Hoonah με 860 κατοίκους (2000).
Πολιτιστική Πρωτεύουσα της Αραβίας

Η Πολιτιστική Πρωτεύουσα της Αραβίας είναι μια πρωτοβουλία του Αραβικού συνδέσμου υπό την αιγίδα της UNESCO της οποίας στόχος είναι η ανάδειξη του Αραβικού πολιτισμού και η ενθάρρυνση της συνεργασίας μεταξύ των αραβικών κρατών.
Πανεπιστήμιο της Στουτγκάρδης

Το Πανεπιστήμιο της Στουτγκάρδης (γερ. "Universität Stuttgart") βρίσκεται στην ομώνυμη πόλη της Γερμανίας. Ιδρύθηκε το 1829. Στο πανεπιστήμιο οποίο φοιτούν περί τους 24.000 φοιτητές.
Αγροτικές Συνεταιριστικές Εκδόσεις

Οι Αγροτικές Συνεταιριστικές Εκδόσεις (γνωστές με το ακρωνύμιο ΑΣΕ) Α.Ε. με έμβλημα ένα χαρταετό, είναι εκδοτική εταιρεία με έδρα τη Θεσσαλονίκη.
Lock Up the Wolves

Lock Up the Wolves είναι ο τίτλος του πέμπτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάιο του 1990 μέσω της δισκογραφικής εταιρείας "Reprise Records".
Μοκρίνο

Το Μοκρίνο (σλαβομακεδονικά: "Мокрино") είναι χωριό του δήμου Νόβο Σέλο της Βόρειας Μακεδονίας. Βρίσκεται 20 χιλιόμετρα ανατολικά της Στρώμνιτσας στις πλαγιές της οροσειράς του Μπέλες. Στην απογραφή του 2002 είχε 748 κατοίκους.
Αντώνης Σιτράς

Ο Αντώνης Σιτράς (1899-1951) ήταν Έλληνας δικηγόρος και πολιτικός από τη Λάρισα. Το 1945 και το 1946 υπηρέτησε στο αξίωμα του δημάρχου Λαρισαίων.
Strange Highways

Strange Highways είναι ο τίτλος του έκτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 1993 μέσω της δισκογραφικής εταιρείας "Reprise Records" στην Ευρώπη και τρεις μήνες αργότερα στην Αμερική.
Φωτεινή ροή

Φωτεινή ροή είναι το φυσικό μέγεθος μέτρησης του φωτός που βγαίνει από ένα φωτιστικό. Κάθε φωτιστικό στέλνει γύρω του ενέργεια υπό μορφή φωτός.

Γενικά, ένα φωτιστικό στέλνει γύρω του ενέργεια σε διάφορες μορφές εκτός από μορφή φωτός, όπως σε μορφή ηλεκτρομαγνητικής ακτινοβολίας. Η ηλεκτρομαγνητική ακτινοβολία είναι ή δεν είναι αντιληπτή από τον άνθρωπο με τα μάτια με διαφορετική ευαισθησία, η οποία εξαρτάται από τη συχνότητα. Συνήθως, ένα φωτιστικό στέλνει γύρω του ακτινοβολία σε πολλές συχνότητες, άλλες περισσότερο άλλες λιγότερο και άλλες καθόλου αντιληπτές από το ανθρώπινο μάτι. Η φωτεινή ροή μετρά μόνο την ισχύ που γίνεται αντιληπτή από το ανθρώπινο μάτι.

Μονάδα μέτρησης είναι στο lumen, συντομογραφικά lm, στο διεθνές σύστημα μονάδων. Αν ένα φωτιστικό εκπέμπει αντιληπτή ακτινοβολία ισχύος 1W, τότε η φωτεινή του ροή είναι 683lm. Γενικά, αν P(f) η συνάρτηση της εκπεμπόμενης ισχύος συναρτήσει της συχνότητας, τότε η φωτεινή ροή ισούται με:

formula_1

όπου V(f) είναι η συνάρτηση ευαισθησίας του ανθρώπινου ματιού συναρτήσει της συχνότητας

Η φωτεινή ροή χαρακτηρίζει πόσο φως βγάζει ένα φωτιστικό.
Ένταση φωτισμού

Ένταση φωτισμού ή επιφωτισμός είναι φυσικό μέγεθος μέτρησης του φωτός που προσπίπτει σε μια επιφάνεια. Ορίζεται ως η φωτεινή ροή που προσπίπτει κάθετα σε μια επιφάνεια διά το εμβαδόν της. Αν η φωτεινή δεν προσπίπτει κάθετα, τότε αυτή αναλύεται σε συνιστώσες, μια κάθετη στην επιφάνεια και μια παράλληλη, ενώ για τον υπολογισμό λαμβάνεται υπόψιν η κάθετη συνιστώσα. Μονάδα μέτρησης της έντασης φωτισμού είναι το lux=1lm/m2.

Η ένταση φωτισμού χαρακτηρίζει το αποτέλεσμα του φωτισμού σε μια επιφάνεια. Η φωτεινή ένταση χαρακτηρίζει το σώμα που φωτίζει, ενώ η ένταση φωτισμού το σώμα που φωτίζεται. Η ένταση φωτισμού εξαρτάται από την απόσταση από το φωτιστικό σύμφωνα με τον φωτομετρικό νόμο.
Galileo

μικρογραφία|Το λογότυπο του συστήματος Galileo

To Galileo είναι ένα από τα τέσσερα συστήματα παγκόσμιας δορυφορικής πλοήγησης (GNSS) διαχειριζόμενο από τον Οργανισμό του ευρωπαϊκού GNSS (GSA) εκ μέρους της Ευρωπαϊκή Ένωσης. Το εγχείρημα των 5 δισεκατομμυρίων ευρώ έχει πάρει την ονομασία του από τον Ιταλό αστρονόμο Γαλιλαίο Γαλιλέι. Ένας από τους στόχους του Galileo είναι η παροχή ενός συστήματος εντοπισμού θέσης υψηλής ακρίβειας στο οποίο μπορούν να βασιστούν τα ευρωπαϊκά κράτη, ανεξαρτητοποιώντας τα έτσι από τα αντίστοιχα συστήματα GLONASS (Ρωσία), GPS (ΗΠΑ) και Beidou (Κίνα), τα οποία μπορούν να απενεργοποιηθούν εν καιρώ πολέμου ή συρράξεων.

Το Galileo παρέχει τις αρχικές του υπηρεσίες από τον Δεκέμβριο του 2016 με 26 δορυφόρους σε τροχιά γύρω από τη Γη. Όταν ολοκληρωθεί, θα αποτελείται από 30 δορυφόρους, 24 ενεργούς και 6 εφεδρικούς. Το Galileo στηρίζεται σε μία σειρά από επίγειους σταθμούς για την παροχή των υπηρεσιών του στο Μόναχο της Γερμανίας και στο Φουτσίνο της Ιταλίας. Το Galileo διαχειρίζεται ο Οργανισμός του ευρωπαϊκού GNSS (GSA) με έδρα την Πράγα εκ μέρους της Ευρωπαϊκής Επιτροπής. 

Στις 21 Οκτωβρίου 2011, οι πρώτοι δύο από τους τέσσερεις εν λειτουργία δορυφόρους εκτοξεύθηκαν ώστε να επικυρωθεί το σύστημα. Οι επόμενοι δύο ακολούθησαν στις 12 Οκτωβρίου 2012, καθιστώντας «δυνατό να δοκιμαστεί το Galileo από άκρη σε άκρη». Μόλις αυτή η φάση Επικύρωσης Σε Τροχιά (In-Orbit Validation, IOV) θα ολοκληρωθεί, επιπρόσθετοι δορυφόροι θα εκτοξευθούν ώστε να επιτευχθεί Αρχική Δυνατότητα Λειτουργικότητας (Initial Operational Capability, IOC) στα μέσα της δεκαετίας. Η πλήρης ολοκλήρωση του συστήματος 30 δορυφόρων Galileo (27 υπό λειτουργία και τρεις ενεργοί ανταλλακτικοί) προβλέπεται ως το 2019.

Οι βασικές υπηρεσίες πλοήγησης θα είναι δωρεάν. Το Galileo προορίζεται να παρέχει μετρήσεις οριζόντιας και κάθετης θέσης με ακρίβεια 1 μέτρου και καλύτερες υπηρεσίες εντοπισμού θέσης σε μεγάλα γεωγραφικά πλάτη από ότι άλλα συστήματα εντοπισμού θέσης. Ως ένα ακόμη χαρακτηριστικό, το Galileo θα παρέχει μια μοναδική λειτουργία αναζήτησης και διάσωσης (search and resque, SAR). Οι δορυφόροι θα είναι εξοπλισμένοι με έναν αναμεταδότη ο οποίος θα μεταδίδει το σήματα κινδύνου από τον πομπό του χρήστη στο Κέντρο Συντονισμού Διάσωσης, το οποίο έπειτα θα κινήει την επιχείρηση διάσωσης. Την ίδια στιγμή, το σύστημα θα παρέχει ένα σήμα στους χρήστες, πληροφορόντας τους ότι η θέση τους έχει προσδιοριστεί και ότι βοήθεια είναι καθοδόν. Αυτό το τελευταίο χαρακτηριστικό είναι καινούργιο και θεωρείται ένα μεγάλο βήμα μπροστά σε σχέση με τα υπάρχοντα συστήματα πλοήγησης GPS και GLONASS, τα οποία δεν παρέχουν ανάδραση στον χρήστη.
Φωτεινή ένταση

Φωτεινή ένταση είναι το φυσικό μέγεθος μέτρησης του φωτός ανά κάποια κατεύθυνση ενός φωτιστικού. Το φωτιστικό στέλνει φωτεινή ροή παντού, η φωτεινή ένταση μετρά το φως σε μια επιλεγμένη κατεύθυνση. Η φωτεινή ένταση μιας στερεάς γωνίας, της οποίας η κορυφή είναι στο φωτιστικό, ορίζεται ως η φωτεινή ροή που στέλνει το φωτιστικό εντός της γωνίας διά τη στερεά γωνία.

Η μονάδα μέτρησης της φωτεινής έντασης είναι η καντέλα (γνωστό και ως "κηρίο") και ισχύει: 1 cd = 1l m/1sr

Η φωτεινή ένταση χαρακτηρίζει το φωτιστικό ανά κατεύθυνση και είναι ανεξάρτητη από την απόσταση του παρατηρητή από το φωτιστικό. Με άλλα λόγια η φωτεινή ροή ενός φωτιστικού ως προς μια συγκεκριμένη κατεύθυνση θα είναι ίδια είτε μετρηθεί δίπλα στο φωτιστικό είτε εκατομμύρια έτη φωτός μακριά, αν εξαιρέσουμε την εξασθένιση που υφίσταται το φως εξαιτίας του μέσου διάδοσης.
Μπάρανοφ

Το Μπάρανοφ (αγγλικά: "Baranof Island") είναι ένα αμερικανικό νησί και ειδικότερα το δέκατο μεγαλύτερο νησί, σε έκταση, των ΗΠΑ. Έχει έκταση 4.162 τ.χλμ. και 8.532 κατοίκους (2000).
Δι(ενδεκαφθοροδιαντιμονιούχος) τετραξενοχρυσός

thumb|right|Κατιόν τετραξενοχρυσού ([AuXe4]2+)
Ο Δι(ενδεκαφθοροδιαντιμονιούχος) τετραξενοχρυσός είναι η χημική ένωση με τον τύπο AuXe4(Sb2F11)2. Πρόκειται για κατιοντικό σύμπλοκο με τετράγωνη επίπεδη διαμόρφωση των ιόντων [AuXe4]2+[(Sb2F11)- ]2, το οποίο υπάρχει σε τρικλινή και τετραγωνική κρυσταλλική δομή . Το ιόν [AuXe4]2+ σταθεροποιείται από τις αλληλεπιδράσεις του ιόντος με τα άτομα φθορίου. Το μήκος του δεσμού Au-Xe είναι 274 pm .

Ο διτετραξενοχρυσός είναι ασυνήθιστη ένωση κατά το ότι είναι ένωση των εμφανώς αδρανών στοιχείων ξένου και χρυσού.
Κούπριανοφ

Το Κούπριανοφ (αγγλικά: "Kupreanof Island") είναι ένα αμερικανικό νησί και ειδικότερα το δέκατο τρίτο μεγαλύτερο νησί, σε έκταση, των ΗΠΑ. Έχει έκταση 2.802 τ.χλμ. και 785 κατοίκους (2000).
Ρεβιλαγκιγκέντο

Το Ρεβιλαγκιγκέντο (αγγλικά: "Revillagigedo Island") είναι ένα αμερικανικό νησί και ειδικότερα το δωδέκατο μεγαλύτερο νησί, σε έκταση, των ΗΠΑ. Έχει έκταση 2.754 τ.χλμ. και 13.950 κατοίκους (2000).
Ουναλάσκα

Το Ουναλάσκα (αγγλικά: "Unalaska Island") είναι νησί στο αρχιπέλαγος των Αλεούτιων Νήσων και ειδικότερα το δεύτερο μεγαλύτερο του αρχιπελάγους μετά το Ούνιμακ. Επίσης είναι το δέκατο τέταρτο μεγαλύτερο νησί, σε έκταση, των ΗΠΑ. Έχει έκταση 2.722 τετρ. χλμ. και μεγαλύτερη πόλη του νησιού είναι το Ουναλάσκα με 710 κατοίκους.


Κατηγορία:Νησιά της Αλάσκας
Στερεά γωνία

Στερεά γωνία είναι το τρισδιάστατο γεωμετρικό ανάλογο της επίπεδης γωνίας, μετρά κατευθύνσεις στο τρισδιάστατο χώρο. Η "στερεά γωνία θ κορυφής Ο" είναι το εμβαδόν Α τμήματος σφαίρας ακτίνας R με κέντρο το Ο, το οποίο ισούται με θR2. Δηλαδή η "στερεά γωνία "έχει τύπο θ=Α/R2.
Philosophiae Naturalis Principia Mathematica

thumb|Αντίγραφο του Νεύτωνα από τις Philosophiae Naturalis Principia Mathematica
Οι Philosophiæ Naturalis Principia Mathematica ("Φυσική Φιλοσοφία με Μαθηματικές Αρχές") είναι τριλογία γραμμένη από τον Ισαάκ Νεύτωνα και δημοσιευμένη στις 5 Ιουλίου του 1687 στα λατινικά, και το 1729 στα αγγλικά.
Angry Machines

Angry Machines είναι ο τίτλος του έβδομου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Οκτώβριο του 1996 μέσω της δισκογραφικής εταιρείας "Mayhem Records".

Το "Angry Machines" είναι ο λιγότερο επιτυχημένος εμπορικά δίσκος των Dio, αφού δεν κατάφερε να μπει στα τσαρτ στις Ηνωμένες Πολιτείες ή τη Μεγάλη Βρετανία. Γενικότερα, θεωρείται ο πιο αδύναμος, ποιοτικά, δίσκος του συγκροτήματος αφού η αλλαγή του στιχουργικού ύφους τους σε πιο φουτουριστικά θέματα ξένισε τους οπαδούς τους.
Ούνιμακ

Το Ούνιμακ (αγγλικά: "Unimak Island") είναι ένα αμερικανικό νησί στο αρχιπέλαγος των Αλεούτιων νήσων και ειδικότερα το μεγαλύτερο του αρχιπελάγους. Επίσης είναι το ένατο μεγαλύτερο νησί, σε έκταση, των ΗΠΑ μετά τη νήσο Χαβάη, το Κόντιακ, το Πουέρτο Ρίκο, τη Νήσο Πρίγκηπα Ουαλίας, το Τσιτσάγκοφ, το Σεντ Λόρενς, το Άντμιραλτι και το Νούνιβακ. Έχει έκταση 4.069 τ.χλμ. και μεγαλύτερος οικοσμός του νησιού είναι το Φολς Πας με 35 κατοίκους (2010).
Πολιτιστική Επανάσταση

H Μεγάλη Προλεταριακή Πολιτιστική Επανάσταση ή απλούστερα Πολιτιστική Επανάσταση ("文化大革命") ήταν μια κοινωνικο-πολιτική κίνηση που έλαβε χώρα στη Λαϊκή Δημοκρατία της Κίνας από το 1966 έως το 1976. Την άρχισε ο γραμματέας του Κομμουνιστικού Κόμματος Κίνας Μάο Τσετούνγκ, με στόχο να ενδυναμώσει τον κομμουνισμό στη χώρα με την άρση του καπιταλισμού, παραδοσιακών και πολιτιστικών στοιχείων την κινεζικής κοινωνίας και την επιβολή του Μαοϊσμού μέσα στο Κόμμα. Η επανάσταση σηματοδότησε την επιστροφή του Μάο Τσετούνγκ σε θέση εξουσίας μετά το Μεγάλο Άλμα προς τα Εμπρός.

Η επανάσταση ξεκίνησε το Μάιο του 1966. Ο Μάο ισχυρίστηκε ότι αστικά στοιχεία διείσδυσαν στην κυβέρνηση και την κοινωνία γενικότερα, με σκοπό την επαναφορά του καπιταλισμού. Επέμεινε ότι αυτοί οι «αναθεωρητές» πρέπει να απομακρυνθούν μέσω μιας βίαιης ταξικής πάλης. Η νεολαία της Κίνας απάντησε στην έκκληση του Μάο σχηματίζοντας ομάδες ερυθροφρουρών σε όλη τη χώρα. Το κίνημα εξαπλώθηκε στο στρατό, τους εργαζόμενους στις πόλεις και την ηγεσία του Κομμουνιστικού Κόμματος. Αυτό οδήγησε σε μεγάλες διαμάχες σε όλα τα κοινωνικά στρώματα. Στην κορυφή της ηγεσίας, οδήγησε σε μια μαζική εκκαθάριση των ανωτέρων υπαλλήλων οι οποίοι είχαν κατηγορηθεί για τη λήψη ενός «καπιταλιστικού δρόμου», κυρίως του Λιου Σάο Σι και του Τενγκ Σιαοπίνγκ.

Ο Μάο κήρυξε επισήμως ότι η Πολιτιστική Επανάσταση τελείωσε το 1969, αλλά η ενεργή φάση του κράτησε μέχρι το θάνατο του στρατιωτικού ηγέτη Λιν Πιάο το 1971. Η πολιτική αστάθεια μεταξύ του 1971 και της σύλληψης της Συμμορίας των Τεσσάρων το 1976 θεωρείται σήμερα ευρέως ως μέρος της Επανάστασης. Μετά το θάνατο του Μάο το 1976, μεταρρυθμιστές με επικεφαλής τον Τενγκ Σιαοπίνγκ απέκτησαν εξέχουσα θέση. Οι περισσότερες από τις μεταρρυθμίσεις που συνδέθηκαν με τη μαοϊκή Πολιτιστική Επανάσταση είχαν εγκαταλειφθεί μέχρι το 1978.